Žarko Todorović
<s>Žarko P Todorović "Valter" (1907 Beograd - Pariz) je bio jedan od rukovodilaca obaveštajne službe ravnogorskog pokreta u početnoj fazi drugog svetskog rata u okupiranoj Jugoslaviji i prvi komandant ustaničke komande u Beogradu.</s><s>Organizovao je povezivanje Četničkog pokreta sa engleskom obaveštajnom službom i sa izbegličkom vladom.</s>

<s>U maju 1941 je Dragomiru Jovanoviću predao poziv Draže Mihajlovića kojim ga je pozvao da se priključi četnicima.</s>

<s>U julu 1941 Todorović je započeo aktivnosti usmerene ka formiranju ilegalne četničke organizacije u okupiranom Beogradu.</s>

<s>Todorović je omogućio Stanislavu Rapotecu da komunicira sa Mihajlovićem putem radio veze.</s>

<s>Dok se nalazio na funkciji komandanta Beograda Nemci su uspeli da probiju šifru koju je koristio za vezu sa Mihajlovićevim štabom i na osnovu tako dobijenih podataka locirali i uhapsili Todorovića.</s><s>Delegat jugoslovenske emigrantske vlade Jovan Đonović je u julu izvestio šefa beogradske misije engleske obaveštajne službe Mastersona da je Todorović (šifrovano ime ZPT - od Žarko P Todorović) organizator komiteta tridesetdvojice.</s>

<s>Zvanično prvi komandant Beograda tokom drugog svetskog rata, Žarko Todorović, je uhapšen krajem jula 1941.</s><s>Nemački oficir Bader se hvalio u izveštaju svojoj komandi da je hapšenjem Todorovića nanet težak udarac Mihajlovićevoj organizaciji u Beogradu.</s>

<s>Ubrzo je pobegao.</s><s>Po naređenju vrhovne komande je otišao u Hrvatsku a dužnost komandanta Beogradske komande je poverio majoru Radoslavu Đuriću.</s><s>Zbog toga što je komanda bila stalno na udaru Gestapoa njen sastav se često menjao pa je posle Đurića komandant bio Dušan Manojlović, Saša Mihailović a zatim ponovo major Žarko Todorović.</s>

<s>Do polovine 1943 je bio komandant Komande Severnih Pokrajina (Vojvodina i Slavonija).</s>

<s>Izvori</s>

<s>Rođeni 1907.</s><s>Četnici</s>

